Coenie, Goosen terug ná 4 maande | Nuus24
Bloemfontein – Die Springbok-stut Coenie Oosthuizen het Dinsdag die jawoord gekry om Saterdag hier teen die Haaie die eerste keer in meer as vier maande tot die rugbyveld terug te keer, berig Volksblad.Al sal die Cheetahs se “sterkste baldraer” eers as plaasvervanger in die Super-wedstryd losgelaat word, is dit ’n groot inspuiting vir die tuisspan se voorspelers.Oosthuizen (rug) en die Bok-losskakel Johan Goosen, wat die nr. 10-trui sal dra, sal albei Dinsdag in die 22-tal wees wat Naka Drotské, die Cheetahs-afrigter, aankondig.Goosen het ook meer as vier maande gelede laas gespeel nadat hy ’n kniebesering opgedoen en sy linkerhak wéér onlangs gelol het. Hy het gister sonder ongemak sy agterlyn in die Vrystaat-stadion weggestuur. – Volg Nuus24Sport op Twitter
Lees meer oor: coenie oosthuizen | johan goosen | cheetahs VOLGENDE OP NUUS24X